Minstens 27 dood in Japannese aardverskuiwingsDie gevolge van ‘n aardverskuiwing. Foto AP Minstens 27 mense is dood en verskeie word nog vermis nadat hewige reën aardverskuiwings in die omgewing van Hiroshima in Japan tot gevolg gehad. Premier Shinzo Abe het sy vakansie onderbreek en noodreddingswerkers na die area gestuur. Sowat 600 milimeter reën het Woensdagnag teen ‘n tempo van 100 millimeter per uur oor die gebied uitgesak, nadat dit al die afgelope paar dae goed gesous het. Alle vorige reënvalrekords het in die slag gebly. Abe het aan joernaliste gesê so ‘n neerslag is nog nooit in Japan ervaar nie, en boonop kan nog reën verwag word. ‘n Aardbewing van 5,1 op die momentgrootheidskaal het 41 kilometer van Nemuro in Japan voorgekom. Bronne: Belga, AP